“กรมอุตุฯ” เตือน 10 จ.ภาคเหนือ-ตะวันออก รับมือฝนตกหนัก-น้ำป่าไหลหลาก อิทธิพลพายุ “อำพัน”
"กรมอุตุฯ" เตือน 10 จ.ภาคเหนือ-ตะวันออก รับมือฝนตกหนัก-น้ำป่าไหลหลาก อิทธิพลพายุ "อำพัน"
"กรมอุตุฯ" เตือน 10 จ.ภาคเหนือ-ตะวันออก รับมือฝนตกหนัก-น้ำป่าไหลหลาก อิทธิพลพายุ "อำพัน"
21 พ.ค. 2563

กรมอุตุนิยมวิทยา ออกประกาศเตือนภัยจากพายุไซโคลน “อำพัน” บริเวณอ่าวเบงกอล โดยเมื่อเวลา 04.00 น.พายุไซโคลน “อำพัน” ได้อ่อนกำลังลงเป็นพายุโซนร้อนแล้ว ซึ่งมีศูนย์กลางอยู่บริเวณประเทศบังคลาเทศ พายุนี้กำลังเคลื่อนตัวทางทิศเหนือค่อนตะวันออกเล็กน้อย และมีแนวโน้มจะอ่อนกำลังลงเป็นพายุดีเปรสชันในระยะต่อไป
สำหรับมรสุมตะวันตกเฉียงใต้ที่พัดปกคลุมทะเลอันดามัน และประเทศไทยมีกำลังค่อนข้างแรง ลักษณะเช่นนี้ทำให้บริเวณดังกล่าวมีฝนฟ้าคะนองและฝนตกหนักบางแห่ง ขอให้ประชาชนบริเวณภาคเหนือและภาคตะวันออกระวังอันตรายจากฝนที่ตกหนักและฝนที่ตกสะสม ที่อาจจะทำเกิดน้ำป่าไหลหลากได้
ส่วนคลื่นลมบริเวณทะเลอันดามันมีกำลังปานกลาง โดยตั้งแต่จังหวัดภูเก็ตขึ้นมาทะเลมีคลื่นสูงประมาณ 2 เมตร บริเวณที่มีฝนฟ้าคะนองจะมีคลื่นสูงมากกว่า 2 เมตร ขอให้ชาวเรือเดินเรือด้วยความระมัดระวัง และควรหลีกเลี่ยงการเดินเรือเข้าใกล้พายุ และเรือเล็กควรงดออกจากฝั่งต่อไปอีก 1 วัน
สำหรับจังหวัดที่คาดว่าจะได้รับผลกระทบจากฝนตกหนัก มีดังนี้
ภาคเหนือ: จังหวัดแม่ฮ่องสอน เชียงใหม่ เชียงราย ลำพูน ลำปาง และตาก
ภาคตะวันออก: จังหวัดชลบุรี ระยอง จันทบุรี และตราด
